
Absenteismul este o problemă socială caracterizată prin conduită evazionistă, cronică, 

care reflectă atitudinea structurată a lipsei de interes, motivaţie, încredere în educaţia şcolară.

Fuga de la ore este o problemă predominant emoţională (conduită de tip evazionist, oformă de evadare fizică şi psihologică din situaţia percepută ca traumatizantă).

Absenteismul poate fi o formă de manifestare a devianţei şcolare (semnal tardiv al 

existenţei unor probleme).

Poate semnala şi reducerea ataşamentului şi a integrării, identificare scăzută cu obiectivele şi aspiraţiile grupului de elevi.

Studiile de specialitate indică următoarele tipuri de absenteism:

· absenteism selectiv (fuga de la şcoală este frecventă la o singură disciplină sau doar la câteva discipline) 

· absenteism generalizat (fuga de la şcoală este frecventă şi generalizată, prefigurează abandonul şcolar)

· căutarea singurătăţii (reacţie la tensiunea puternică intra-  sau interpersonală)

Pentru a putea lua măsurile optime de prevenire a absenteismului, care este de altfel primul pas spre abandonul şcolar este necesară cunoaşterea cauzelor care pot genera în rândul elevilor acest fenomen:

1. Cauze care ţin de personalitatea şi starea de sănătate a elevului: motivaţie şcolară scăzută, lipsă de interes, încredere scăzută în educaţia şcolară, oboseală, anxietate, autoeficacitate scăzută, imagine de sine deteriorată, sentimente de inferioritate, abilităţi sociale reduse, pasivitate; refuzul de a adera la o alegere făcută de alţii (reacţie la presiunea exercitată de dorinţele adulţilor) 

2. Cauze care ţin de familie, condiţiile socio-economice ale familie: sărăcia, stil parental indiferent, neglijent, familii dizarmonice, părinţi foarte ocupaţi sau plecaţi în străinătate

3. Cauze care ţin de contextul şcolar specific (inclusiv relaţia profesor-elev): presiunea grupului, supraîncărcarea şcolară, comunicarea defectuasă elev-profesor (ironizarea, umilirea elevului) evaluarea subiectivă, frica de evaluare, conflict cu colegii, practici educative percepute de elevi ca fiind nedrepte, frustrante, incompatibilitate între aspiraţiile, trebuinţele de învăţare şi oferta educaţională a şcolii; formă de apărare –împotriva disciplinei excesiv de rigidă şi severă, politici proabsenteiste ale şcolii la elevii din clasele terminale  foarte importantă este şi variabila vârstă.

La elevii noştri fuga de la ore este rezultatul unei opţiuni (proces de deliberare, luare a deciziei); cauzele pot fi: frica de evaluare, de eşec, fobia / anxietatea socială (frecventă în perioada adolescenţei, manifestată prin anxietate faţă de situaţia de a fi observat de colegi, teama de a vorbi în public, teama de a interacţiona cu persoane de sex opus, teama de critică, stimă de sine scăzută), teama de pedeapsă, teama de pierdere a statutului în grup

Riscurile fugii de la şcoală sunt depresia, consum de toxice legale şi ilegale, acte delictuale, abandon şcolar.

În scopul prevenirii şi combaterii acestui fenomen în şcoala noastră se vor lua

 următoarele măsuri:

1) Achiziţionarea şi distribuirea fiecărei clase a unui caiet de monitorizare a absenţelor;

2) Dirigintele şi profesorii clasei vor monitoriza elevii care absentează frecvent de la

disciplina lor sau de la clasă;

3) Săptămânal dirigintele clasei va motiva în baza dovezilor absenţele elevilor, din clasele pe care le coordonează, conform cu RI al şcolii;

4) Adeverinţele medicale vor fi vizate de medicul şcolar şi vor fi înregistrate la secretariatul şcolii, doar dacă nu au depăşit 5 zile de la revenirea elevului la şcoală;

5) În cazul în care părintele solicită telefonic dirigintelui învoirea elevului, părintele va trimite dirigintelui cererea de învoire, care va fi adusă la cunoştinţa directorului şi contrasemnată de acesta;

6) În situaţii speciale, care presupun părăsirea incintei şcolii de către elev acesta va putea părăsi liceul cu bilet de voie semnat de diriginte şi avizat de director;

7) Dirigintele care constată numărul mare de absenţe ale unor elevi în urma consultării săptămânale a caietului de monitorizare al absenţelor va lua legătura cu elevul pentru a identifica motivul absenţelor şi de asemenea cu familia sau tutorii legali ai elevilor;

8) Până în data de 4 a lunii în curs diriginţii claselor vor completa fişa de monitorizare lunară a absenţelor elevilor şi o vor depune la secretariatul sau direcţiunea şcolii;

9) Se va afişa lunar situaţia absenţelor pe clase ăn sala profesorală;

10) Lunar Consiliul profesoral şi Consiliul de administraţie va fi informat asupra situaţiei absenţelor şi măsurilor luate de diriginţi şi consiliile profesorilor claselor;

11)  Diriginţii vor solicita sprijinului psihologului şcolar în alegerea programului,  activităţilor de intervenţie sau prevenţie şi aplicarea acestora la clasele de elevi cu un absenteism ridicat.

Diriginţii claselor vor putea lua şi alte măsuri de prevenire precum:

1. Aplicarea chestionarului privind absenteismul (dacă situaţia o impune)

2. Centralizarea răspunsurilor la chestionar şi identificarea principalelor cauze care au contribuit la situaţia de fapt (număr mare de absenţe nemotivate)

3. Schiţarea unui plan de intervenţie ţintit pentru rezolvarea situaţiei (identificarea de către diriginte a  unor măsuri amelioratorii)

4. Discutarea, în particular, a incidentului / situatiei cu elevul – căutarea împreună a unor soluţii pentru evitarea repetării incidentului; eventual, consilierea psihologică individuală / a familiei (în funcţie de cauză)

5. Cooperarea dirigintelui cu părinţii; supravegherea discretă a prezenţei elevului la şcoală, legătura permanentă cu dirigintele (reacţiile negative ale şcolii şi ale familiei întreţin mecanismele de apărare ale elevului, creând un cerc vicios, în care, la limită, abandonul tinde să fie văzut de elev ca unică soluţie pentru ,,rezolvarea’’ problemei)

1) Dacă fuga de la şcoală este determinată de atitudinea unui profesor, dirigintele poate media rezolvarea situaţiei conflictuale profesor-elev

2) Confirmarea oficială a legitimării elevului la vreun Club Sportiv şi anunţarea prealabilă a programului competiţional; aprobarea motivării absenţelor pentru participarea elevului la competiţiile sportive de către conducerea şcolii

3) Menţinerea în clasă a unei atmosfere care să asigure satisfacerea trebuinţei de siguranţă afectivă pentru toţi elevii

4) Metode de predare – învăţare atractive

5) Promovarea cooperării în clasă, astfel încât şi elevii cu performanţe şcolare modeste să experimenteze succesul; evitarea constituirii unor elite, concomitent cu etichetarea, marginalizarea, celor care nu aparţin elitei

6) Sistem echitabil de recompense – sancţiuni care să menţină motivaţia şcolară a elevilor; nota să fie doar o măsură obiectivă a performanţei şi nu o modalitate de sancţionare a elevului

7) Profesorii să comunice eficient (asertiv, să folosească ascultarea activă) să evite etichetarea elevilor, să critice constructiv, să se focalizeze pe recompensarea elevilor şi nu pe sancţionarea lor

8) Diversificarea şi atractivitatea activităţilor extracurriculare

9) Programe de consiliere a părinţilor (de tip ,,şcoala părinţilor’’)

10) Colaborare cu toate autorităţile comunităţii locale (poliţia de proximitate, jandarmeria, alte asociaţii şi ONG – uri).

În cazul în care situaţia absenteismului scapă de sub control şi se profilează riscul de abandon şcolar se impune întregului corp profesoral  luarea următoarelor măsuri în scopul prevenirii abandonului şcolar:

A. Creşterea responsabilizării cadrelor didactice

1) Monitorizarea şi consilierea permanentă a elevilor cu risc de abandon ridicat;
2) Păstrarea legăturii permanente cu familiile elevilor cu risc de abandon şcolar;
3) Semnalarea cazurilor conducerii şcolii şi consilierului psihopedagogic;
4) Participarea cadrelor didactice din liceu la module de formare continuă (metode de a creşte integrarea şi comunicarea dintre elevi;  profesor-elev; de a antrena elevii în activităţi extraşcolare; modalităţi de a creşte implicarea şi comunicarea permanentă cu părinţii; orientarea extraşcolară a elevilor); 

